Ngërçi në Uashington vonon paketën e ndihmës financiare
Javën e kaluar skadoi një pagesë shtesë për personat që kanë humbur punën gjatë pandemisë
Në Shtetet e Bashkuara, personat e konfirmuar me koronavirusin kanë kaluar katër milionë e gjysëm. Ndërkohë, statistikat e muajit qershorit tregojnë se papunësia është në mbi 11 përqind. Republikanët e Senatit dhe demokratët e Dhomës së Përfaqësuesve mbeten në mosmarrëveshje rreth një projekt-ligji lehtësimi financiar për qytetarët amerikanë. Njofton korrespondentja e Zërit të Amerikës, Esha Sarai. Një pagesë javore prej 600 dollarësh për amerikanët e papunë në mes të pandemisë së koronavirusit skadoi në fund të javës së kaluar, por demokratët këmbëngulin ta shtrijnë atë deri në fund të vitit. "", tha Nancy Pelosi, Kryetare e Dhomës së Përfaqësuesve. Udhëheqësit republikanë kanë argumentuar se pagesa prej 600 dollarësh në javë do të inkurajonte disa njerëz të mbeten të papunë. Një studim i fundit i Universitetit Yale thotë se asistenca nuk i dekurajoi njerëzit të punojnë. "ndihmë financiare", tha Sekretari i Thesarit, Steven Mnuchin. Republikanët po propozojnë afro 1 trilion dollarë në ligjin HEALS, ndërsa demokratët janë duke përdorur ligjin HEROES prej 3 trilion dollarësh që miratuan në fillim të këtij viti, si pikënisjen e tyre në negociata. Të dyja palët pranojnë se nuk janë afër një marrëveshjeje. “", tha zoti Mnuchin. Por ligjvënësit paralajmërojnë se ndërsa bisedimet për ndihmë ekonomike vazhdojnë, vendi duhet të reagojë ndaj numrave në rritje të rasteve të konfirmuara dhe të vdekjeve nga koronavirusi. "", tha zonja Pelosi. Ndërsa afati për të paguar qeranë e gushtit kaloi këtë fundjavë për shumë njerëz në të gjithë vendin dhe rastet e konfirmuara të koronavirusit vazhdojnë të shënojnë nivele rekord në shumë shtete, amerikanët presin një rrugëdalje nga Uashingtoni këtë javë.